cyanic-selkie/wikianc huggingface dataset:
Veoneer
Vēsture
2021. gada 26. janvārī Veoneer noslēdza līgumu ar ASV mikroelektronikas ražotāju Qualcomm par uzlabotas vadītāja palīdzības sistēmas, kopējas un autonomas braukšanas risinājumu platformas Arriver kopīgu izstrādi. 2021. gada 23. jūlijā Veoneer vienojās, ka Kanādas automašīnu sistēmu uzņēmums Magna International Inc. iegādāsies Veoneer par 3,8 miljardiem ASV dolāru. Augustā Veoneer saņēma izdevīgāku apvienošanās piedāvājumu no Qualcomm. 4. oktobrī tika panākta vienošanās, ka Qualcomm un investīciju uzņēmums SSW Partners par 4,5 miljardiem USD iegādāsies Veoneer. Darījums tika pabeigts 2022. gada 1. aprīlī, SSW Partners iegūstot visas Veoneer kapitāldaļas. Savukārt 4. aprīlī, saskaņā ar vienošanos, SSW Partners autonomās braukšanas programmatūras operācijas (Arriver) pārdeva uzņēmumam Qualcomm, paturot tikai Veoneer Tier-1 piegādes biznesu. 2022. gada 20. decembrī tika paziņots, ka SSW Partners ir vienojies ar Magna International par Veoneer aktīvās drošības sistēmu pārdošanu par 1,52 miljardiem USD. Darījums pabeigts 2023. gada 1. jūnijā, un tas ietvēra radarus, lidarus, termiskas nakts redzamības kameras, redzes sistēmas, nakts braukšanas palīgsistēmas, aktīvās drošības sensorus, mono un stereo redzamības kameras, un citus sensorus. Veoneer palika ierobežojošās vadības sistēmas jeb pasīvās drošības sistēmās.
Boma
Boma (Boma) vai Mboma ir pilsēta un jūras osta Kongo Demokrātiskajā Republikā, Centrālās Kongo provincē. Izvietojusies valsts rietumaļā Kongo upes labajā krastā ap 100 km no ietekas Atlantijas okeānā.
Vēsture
Dibināta 16. gadsimtā kā eiropiešu vergu tirdzniecības stacija; nosaukums mboma kikongo un citās bantu valodās nozīmē ‘Cietoksnis’. Lai arī Bomā intensīvi darbojās holandiešu un portugāļu tirgotāji, suverenitāte pār pilsētu 1884. gadā tika piešķirta Starptautiskajai Āfrikas asociācijai un tā kļuva par Kongo Brīvvalsts un vēlāk (līdz 1926. gadam) Beļģu Kongo administratīvo centru.
Grozu Biernāni
Grozu Biernāni ir ciems Sīļukalna pagastā, Preiļu novadā. Atrodas 204 km attālumā no Rīgas.
Kerkini ezers
Kerkini ezers ir 1932. gadā mitrāju masīva vietā izveidots mākslīgs ezers, kas atrodas Centrālās Maķedonijas perifērijā, Grieķijā. Tam cauri tek Struma. Ezers ir ļoti svarīga migrējošo putnu vieta.
Puckas līcis
Puckas līcis (pl) ir jūras līcis Baltijas jūras dienvidaustrumos Polijas piekrastē, daļa no Gdaņskas līča. No Baltijas jūras to nodala 0,2—3 km platā un 34 km garā Helas strēle. Daļēji pārplūdusi Refas smilšu sēre to sadala austrumu un rietumu daļās. Lielākās apdzīvotās vietas krastos ir Pucka, Hela un Jastarņa. Zem līča nozīmīgas potaša iegulas. Līča rietumu daļa iekļauta Piejūras parka teritorijā; trīs rezervāti.
Breidāgupeite
Breidāgupeite (arī Brīdagupīte, Brīdāgu upe) ir upe Jēkabpils novadā.
Iztece no Salu purva. Tek ziemeļu-ziemeļaustrumu virzienā. Ietek Saukas ezerā tā dienvidrietumu krastā. Upi nešķērso valsts autoceļš un tās krastos neatrodas lielākas apdzīvotas vietas.
SLIP
SLIP jeb Seriālās pieslēgvietas interneta protokols, ir interneta protokola iekapsulēšanas veids, kura uzdevums ir nodrošināt TCP/IP darbību seriālās pieslēgvietās un iezvanpiekļuvesmodēmu savienojumos. Šis protokols tika izstrādāts 1984. gadā un dokumentēts RFC1055 1988. gadā. Vēlāk SLIP protokolu lielā mērā aizvietoja PPP (Point to point protocol), kurš novērsa SLIP protokola esošos trūkumus - iespēju strādāt tikai ar TCP/IP protokoliem un vajadzību konfigurēt klientu adreses pirms savienojuma izveidošanas. Neskatoties uz PPP funkcionālo pārākumu, SLIP protokolu joprojām plaši izmanto mikrokontrolieru savienojumu nodrošināšanai, dēļ maza pievienotā protokola datu apjoma. Šī protokola darbībai ir nepieciešama 8 datu bitu seriālās pieslēgvietas konfigurācija bez pārības bita pārbaudes.
Darbības princips
SLIP protokols nosaka četrus speciālus simbolus ESC, END, ESC_END un ESC_ESC. END ir skaitlis 192, ESC ir 219 (Nejaukt ar ASCII ESCape simbolu), ESC-END - skaitlis 220, bet ESC_ESC - 221. Lai nosūtītu datus, SLIP klients sāk vienkārši pārsūtīt paketes datus. Ja datu baits ir END simbols, tad tā vietā tiek nosūtīti divi baiti - END-ESC (skaitlis 220). Ja datu baita skaitlim ir ESC skaitļa vērtība, tad tiek nosūtīti divi baiti - ESC-ESC (skaitlis 221). Kad paketes pēdējais baits ir nosūtīts - tiek nosūtīts END simbols.
Īpašības
SLIP protokols neparedz atkļūdošanas iespējas un trokšņainas telefonu līnijas viegli spēj sabojāt datu paketes veselumu, taču bojāto pakešu atrašanu un atmešanu dažos gadījumos nodrošina IP protokols - kontrolsummām jāsakrīt. Lai varētu izveidot savienojumu abiem klientiem ir jākonfigurē adreses un jāizveido savienojums, šis protokols neparedz automātisku adrešu piešķiršanu. Tā kā SLIP standarts netika noteikts, maksimālais paketes izmērs nav noteikts, tāpēc ir pieņemts par lielāko paketes izmēru (ieskaitot IP un transporta protokolu galvenes) uzskatīt Berkley UNIX SLIP draiverī norādītos 1006 baitus.
Kabardiešu valoda
Kabardiešu valoda (къэбэрдейбзэ, qabardejbza), zināma arī kā kabardiešu—čerkesu valoda, ir Ziemeļkaukāza valoda, kas izplatīta Krievijas republikās Kabardā-Balkārijā un Karačajā-Čerkesijā. Kabardiešu valodai radniecīga ir adigu valoda. Kabardiešu valodu prot ap 1,7 miljoniem cilvēku.
Gdaņskas līcis
Gdaņskas līcis (pl, ru) ir plašs jūras līcis Baltijas jūras dienvidaustrumu daļā Polijas un Krievijas Kaļiņingradas apgabala piekrastē. Izvietojies starp Sembas pussalu austrumos un Kašūbijas piekrasti rietumos. Iekļauj divus ar smilšu strēlēm nodalītus līčus — Vislas līci dienvidaustrumos un Puckas līci rietumos. Līcī ieplūst Visla, Prēgele un vairākas mazākas upītes. Lielākās pilsētas un ostas krastos ir Gdaņska, Gdiņa, Sopota un Baltijska. Piekrastē dzintara ieguve.
UNESCO Pasaules mantojuma vietas Kostarikā
Sarakstā apkopotas tās vietas Kostarikā, kas iekļautas UNESCO Pasaules mantojuma sarakstā. UNESCO sarakstā no Kostarikas ir iekļautas 4 vietas (1 — kultūras objekts un 3 — dabas objekti), savukārt 1 vieta ir iekļauta oficiālajā kandidātu sarakstā. Kostarika Pasaules mantojuma konvenciju ratificējusi 1977. gada 23. augustā.
Sarakstā iekļautie objekti
{{Legend|#D0E7FF| — Pārrobežu objekts|outline=silver}}
Nedeļkovičs
Nedeļkovičs var būt:
Grudes
Grudes ir ciems Feimaņu pagastā, Rēzeknes novadā. Atrodas 234 km attālumā no Rīgas.
Bornholmas šaurums
Bornholmas šaurums (sv, dk) ir kuģojams jūras šaurums Baltijas jūras dienvidrietumos. Atdala Dānijai piederošo Bornholmas salu austrumos no Zviedrijas kontinentālās daļas. Dziļums vairāk par 60 m, atsevišķos sēkļos pie ieejas un izejas — 12—17 m. Šaurumā intensīva kuģu satiksme.
Džons Edvards Grejs
Džons Edvards Grejs (en; dzimis, miris ) bija britu zoologs. Viņa jaunākais brālis Džordžs Grejs angļu zoologs un rakstnieks un tēvs Semjuels Frederiks Grejs — botāniķis un farmakologs.
Laikā no 1840. līdz 1874. gadam viņš strādāja Britu muzejā, taču pēc tam dabas vēstures daļa tika nodalīta uz Dabas vēstures muzeju. Viņš publicēja vairākus muzeja kolekciju katalogus, kuros iekļāva vispusīgas diskusijas par dzīvnieku grupām, kā arī aprakstīja jaunas sugas.
Brahmaņi
Brahmaņi, arī bramini, (hi, brāhmaṇa) hinduismā ir varna, pie kuras pieder priesteri, mūsdienās arī skolotāji un zinātnieki. Teorētiski tā ir augstākā no visām varnām. Brahmaņi tradicionāli ir atbildīgi par visiem rituāliem, kas notiek tempļos. Viņi ir starpnieki starp dievībām un ticīgajiem. Brahmaņi ir no 2 līdz 5% no visiem Indijas iedzīvotājiem.
Kolumbusas "Crew"
Kolumbusas "Crew" ir profesionāls ASV futbola klubs no Kolumbusas, Ohaio. Klubs ir dibināts 1994. gadā. Klubs spēlē ASV augstākās futbola līgas jeb MLS austrumu konferencē. Klubs ir viens no desmit klubiem, kas spēlē MLS kopš līgas dibināšanas. Komanda par MLS čempioniem ir kļuvusi divas reizes. Savas mājas spēles aizvada Mapfre stadionā.
Džons Ouens
Biogrāfija
Piedzimis Mārčingtonas ciemā Stefordšīras grāfistē. 1851. gadā ordinēts par mācītāju. No 1862. gada līdz 1900. gadam Češīras grāfistē kalpojis kā vikārs.
Bijis labs šahists un piedalījies daudzos šaha turnīros. 1857. gadā Birmingemā dalījis 3.—4. vietu 2. Britu šaha asociācijas kongresā. 1860. gadā Mančestrā nospēlējis neizšķirti maču ar Ignacu Kolišu — 4:4 (+4, =0, -4). 1862. gadā Londonā ieņēmis augsto 3. vietu 1. Britu šaha federācijas kongresā aiz Ādolfa Andersena un Lūisa Paulsena. 1878. gadā zaudējis maču Johannesam Cukertortam ar 1½:9½ (+0, =3, -8).
Plaši pazīstams kā netradicionālas atklātnes izgudrotājs, kas nosaukta viņa vārdā par Ouena aizsardzību: 1. e4 b6. Savā atklātnē spējis uzvarēt arī tādu izcilu tā laika šahistu kā Pols Morfijs.
Grejs (nozīmju atdalīšana)
Grejs var būt:
Dmitrijs Andreikins
Dmitrijs Andreikins (ru; dzimis Rjazaņā) ir Krievijas starptautiskais lielmeistars šahā (2007).
Biogrāfija
Vairākkārt pārstāvējis Krieviju Eiropas un Pasaules junioru šaha čempionātos, kuros izcīnījis divas zelta (1999. gadā Pasaules junioru šaha čempionātā U10 vecuma grupā; 2010. gadā Pasaules junioru šaha čempionātā U20 vecuma grupā), četras sudraba (2000. gadā Pasaules junioru šaha čempionātā U10 vecuma grupā; 2001. gadā Pasaules junioru šaha čempionātā U12 vecuma grupā; 2001. gadā Eiropas junioru šaha čempionātā U12 vecuma grupā; 2002. gadā Eiropas junioru šaha čempionātā U12 vecuma grupā) un bronzas (2004. gadā Pasaules junioru šaha čempionātā U14 vecuma grupā) medaļas. 2009. gadā uzvarējis Krievijas junioru šaha čempionātā U20 vecuma grupā.
Sendijs Koufekss
Senfords "Sendijs" Koufekss (en; dzimis Senfords Brauns (en) Bruklinā, Ņujorkā, ASV) ir bijušais amerikāņu beisbolists, spēlējis pičera pozīcijā. Visus 12 karjeras gadus pārstāvēja Bruklinas/Losandželosas "Dodgers" klubu (1955—1966).
Dmitrijs Andreikins
Biogrāfija
2012. gadā Maskavā uzvarējis Krievijas šaha čempionātā. Daudzu starptautisko šaha turnīru laureāts, tajā skaitā uzvarējis vai dalījis pirmo vietu Rjazaņā (2001, 2003), Serpuhovā (2003), Ļipeckā (2006), Minskā (2008), Saratovā (2008), Voroņežā (2009), Taškentas FIDE Grand Prix turnīrā (2014). Trīs reizes uzvarējis Eiropas šaha klubu kausa izcīņās ar Saratovas klubu Ekonomist SGSEU (2009, 2010) un Skopjes klubu SK Alkaloid (2016). 2018. gada septembrī Čeļabinskas apgabala Satkas pilsētā uzvarējis Krievijas vīriešu šaha čempionāta superfinālā. 2021. gada oktobrī Ufā dalījis 3.-4. vietu Krievijas šaha čempionāta superfinālā.
Sendijs Koufekss
Karjeras pēdējās piecas sezonas S. Konfeksam izdevās lieliskas, taču tad viņš beidza karjeru artrīta dēļ. 1963. gadā viņš tika atzīts par Nacionālās līgas vērtīgāko spēlētāju, tāpat viņš 1963., 1965. un 1966. gadā saņēma Saja Janga balvu, tādējādi kļūstot par pirmo spēlētāju beisbola vēsturē, kurš to saņēmis trīs reizes. Četras reizes viņš kopā ar "Dodgers" izcīnīja uzvaru Pasaules sērijā, divās no tām viņš tika atzīts par izcīņas vērtīgāko spēlētāju.
1972. gadā sportists 36 gadu un 20 dienu vecumā tika uzņemts nacionālajā slavas zālē, kļūdams par visu laiku jaunāko slavas zālē uzņemto spēlētāju.
Dmitrijs Andreikins
Biogrāfija
Pārstāvējis Krievijas izlasi lielākajos komandu šaha turnīros:
Par panākumiem turnīros FIDE 2007. gadā Andreikinam piešķīrusi starptautiskā lielmeistara (GM) nosaukumu.
Brieži (Saukas pagasts)
Brieži ir ciems Jēkabpils novada Saukas pagastā. Izvietojies pagasta centrālajā daļā 5,8 km no pagasta centra Lones, 40 km no novada centra Jēkabpils un 136 km no Rīgas.
Apdzīvotā vieta izvietojusies netālu no autoceļa P75 (Jēkabpils—Lietuvas robeža (Nereta)), uz ziemeļiem no Gaiļezera.
Sklerīts (posmkāju anatomija)
Sklerīti ir blīvas, sacietējušas kutikulas laukumi (vairodziņi) posmkājiem. Sklerīti ir savienoti ar elastīgu membrānu, kas tiem ļauj kustēties. Tiem ir aizsargfunkcija, kas aizsargā pret mehāniskām traumām, un tie kalpo par skeleta elementiem, pie kuriem pievienoti muskuļi. Bazālajā shēmā katru brīvu posmkāju ķermeņa segmentu pārklāj četri sklerīti: tergīts (mugurpuse), sternīts (vēders) un divi pleirīti (sānu sklerīti).
Gordans Giričeks
Gordans Giričeks (dzimis Zagrebā) ir bijušais horvātu basketbolists, spēlējis uzbrūkošā aizsarga un vieglā uzbrucēja pozīcijā, bijis Horvātijas basketbola izlases dalībnieks. Aizvadījis 18 sezonas profesionālajā basketbolā, spēlējot Horvātijas, Krievijas un Turcijas komandās, kā arī vairākos NBA klubos.
Karjera
Basketbolā sācis spēlēt dzimtajā Zagrebā, nonācis vietējā kluba "Cibona" sistēmā.
G. Giričeku 1999. gada NBA drafta otrajā kārtā ar kopējo 40. numuru izvēlējās Dalasas "Mavericks", taču uzreiz aizmainīja pret Leonu Smitu uz Sanantonio "Spurs". Taču arī šīs komandas sastāvā G. Giričeks nenospēlēja nevienu spēli, vairākas sezonas pēc drafta vēl paliekot Eiropā, tostarp aizvadot ražīgu Eirolīgas sezonu Maskavas CSKA sastāvā.
NBA
2002. gada rudenī G. Giričeks debitēja NBA, jau pirmajā spēlē Memfisas "Grizzlies" gūstot 29 punktus. 49 spēlēs komandas sastāvā viņš guva viēji 11,2 punktus spēlē. 2003. gada februārī spēlētāju aizmainīja uz Orlando "Magic" kopā ar Drū Gudenu maiņas darījumā pret Maiku Milleru, Raienu Hamfriju un nākotnes drafta izvēlēm. Sezonas noslēgumā G. Giričeks tika iekļauts NBA simboliskajā debitantu otrajā izlasē.
2004. gada februārī G. Giričeks tika aizmainīts uz Jūtas "Jazz" pret Dešonu Stīvensonu un nākotnes drafta izvēli. 12. martā viņš aizvadīja karjeras rezultatīvāko spēli NBA, iemetot 33 punktus pret Fīniksas "Suns". 2007. gada decembrī G. Giričeku aizmainīja uz Filadelfijas "76ers" pret Kailu Korveru. Pēc aizvadītām 12 spēlēm "76ers" viņu atlaida un martā G. Giričeks noslēdza līgumu ar Fīniksas "Suns" līdz sezonas beigām, kas kļuva par pēdējo viņa NBA sezonu.
Pēc tam spēlēja Stambulas "Fenerbahçe", bet profesionāļa karjeru noslēdza sava pirmajā klubā Zagrebas "Cibona".
Grugules
Grugules ir ciems Turku pagastā, Līvānu novadā. Atrodas 173 km attālumā no Rīgas.
Slobodka (Pededzes pagasts)
Slobodka ir ciems Alūksnes novada Pededzes pagastā. Atrodas pagasta centrālajā daļā 2 km no pagasta centra Pededzes, 30 km no novada centra Alūksnes un 231 km no Rīgas.
Apdzīvotā vieta atrodas pie autoceļa V394.
Fēlikss Hausdorfs
Fēlikss Hausdorfs (de; dzimis, miris ) bija ebreju izcelsmes vācu matemātiķis. Viens no mūsdienu topoloģijas pamatlicējiem. Būtisks ir Hausdorfa ieguldījums kopu teorijā, kopas mērā, kompleksajā analīzē, funkcionālajā analīzē.
Dzimis Breslavā, tolaik Prūsijas Karalistes teritorijā. Studēja Leipcigas Universitātē, kur mācīja matemātiku pēc studiju beigām. No 1910. gada - Bonnas Universitātes profesors. No 1913. līdz 1921. gadam, kad atgriezās Bonnā, - Greifsvaldes Universitātes profesors. Pēc nacistu nākšanas pie varas 1935. gadā zaudēja amatu. 1942. gadā, lai nebūtu jādodas uz koncentrācijas nometni, kopā ar sievu un sievas māsu izdarīja pašnāvību.
1914. gadā publicēja klasisko darbu Grundzüge der Mengenlehre ("Kopu teorijas pamati"). Dzīves laikā publicējis arī literārus un filozofiskus darbus.
D.C. United
D.C. United ir profesionāls ASV futbola klubs no Vašingtonas. Klubs ir dibināts 1996. gadā un tas ir viens no desmit klubiem, kas spēlē MLS kopš līgas dibināšanas. Viens no visveiksmīgākajiem klubiem MLS, kopā klubs ir izcīnījis četrus titulus. 1998. gadā ieguva CONCACAF Čempionu kausu.
Esenberģu Jānis
Esenberģu Jānis, arī Jānis Esenberģis-Hess (1862—1890), bija latviešu aktieris, dzejnieks un lugu tulkotājs. Romantisma lirisko ideju paudējs. Darbojās Rīgas Latviešu teātrī un Ā. Alunāna ceļojošajā teātra trupā.
Dzīvesgājums
Dzimis Lielsvētes pagasta Upes Priekuru Daiļos amatnieka Dāvja Esenberga ģimenē. Mācījās Lielsvētes pagastskolā (1869—1872), 1873. gadā kopā ar vecākiem pārcēlās uz Rīgu un turpināja mācības Torņakalna zēnu elementārskolā (1872—1877).
Pēc skolas beigšanas strādāja Pilhaua kokzāģētavā, no 1880. gada Ādolfa Alunāna vadītajā Rīgas Latviešu teātrī kā aktieris un suflieris. 1883. gadā žurnālā "Mājas Viesis" publicēja dzejoli "Bērnības draudzenei". Teātra iestudējumiem pārtulkoja ap 20 lugu, ieskaitot V. Šekspīra "Venēcijas tirgotājs" (kopā ar R. Jansonu), "Sapnis vasaras naktī", B. Bjernsona "Redaktors", R. Planketa operetes "Korneviļas zvani" tekstu. Atdzejoja A. Puškina, Š. Petēfi dzeju. 1885. gadā kopā ar Ā. Alunānu aizgāja no Rīgas Latviešu teātra kopā ar viņa trupu apceļoja Kurzemes guberņas pilsētas un miestus.
1887. gadā saslima ar diloni un atsāka strādāt Rīgas teātrī par suflieri, bet veselības dēļ nevarēja vairs ilgi darboties. No 1888. gada dzīvoja Vecsaules pagastā. Miris 1890. gada 20. novembrī Rīgā, apbedīts Torņakalna kapos.
Skosupīte
Skosupīte (arī Skousupeite) ir Dūņupes kreisā krasta pieteka Jēkabpils novadā.
Iztece - uz ziemeļiem no Stulvja purva. Tek ziemeļu-ziemeļrietumu virzienā. Ietek Dūņupē lejpus Lones. Upi šķērso valsts autoceļi P75 (Jēkabpils—Lietuvas robeža (Nereta)) un V809 (Skosas–Dzērves). Upes krastos nav lielāku apdzīvoto vietu.
Psilocibīna sēnes
Psilocibīna sēnes (zināmas arī kā maģiskās sēnes jeb halucinogēnās sēnes) ir sēnes, kas satur psihotropās vielas psilocibīnu un psilocīnu. Šīs psihotropās vielas ir aptuveni 190 uz pasaules sastopamo sēņu sastāvā, kas pārstāv tīrumeņu (Agrocybe), samtmicīšu (Conocybe), Copelandia, ķivereņu (Galerina), geronēmu (Gerronema), liesmeņu (Gymnopilus), sērsēņu (Hypholoma), šķiedrgalvīšu (Inocybe), sēntiņu (Mycena), svārsteņu (Panaeolus), jumteņu (Pluteus) un kailgalvju (Psilocybe) ģintis. Lielākā daļa psilocibīna sēņu nāk no kailgalvju ģints.
Maģiskās sēnes cilvēkiem ir zināmas jau kopš aizvēstures un tika attēlotas klinšu un alu zīmējumos. Tradicionālajās sabiedrībās maģiskās sēnes izmantoja reliģiskajos rituālos un dziedniecībā. Mūsdienās sēnes visbiežāk tiek lietotas izklaidei un garīgai stimulācijai.
Devu atšķirības
Maģisko sēņu galveno psihoaktīvo vielu koncentrācija dažādu sugu sēnēs var atšķirties, bet parasti tā ir no 0,5% līdz 2% no izžāvētu sēņu masas. Kubas kailgalvu, vienas no populārākajām maģisko sēņu sugām, parastā deva ir 1 līdz 2,5 grami žāvētu sēņu, bet par spēcīgu devu var uzskatīt 3 līdz 5 gramus žāvētu sēņu.
Psilocibīna koncentrācija var atšķiras ne vien starp dažādām sēņu sugām, bet arī starp dažādām sēņu šķirnēm vai pat dažādām sēņu daļām. Psilocybe samuiensis sugā lielāko daļu psilocibīna satur augļķermeņa cepurīte (ap 0.23%—0.90%), kamēr micēlijs satur 0.24%–0.32% psilocibīna.
Iedarbība
Maģisko sēņu iedarbība ir saistīta ar uztveres robežu zudumu, kas rada tādas parādības kā radošās domāšanas spēju pastiprināšanos, apkārtējās vides pārveidojumus un vīzijas, laika un telpas izjūtas zudumu, pastiprinātu emocionalitāti, laimi, prieku un sajūsmu, atsevišķos gadījumos arī negatīvas parādības kā apjukumu, bailes un paniku. Sēņu ieēšana var radīt diskomfortu vēderā vai nelabumu, kas ir atkarīgs no sēņu sugas un uzņemšanas veida.
Pēc fMRI smadzeņu izpētes ir noskaidrots, ka, izmantota pareizi, maģisko sēņu galvenā psihoaktīvā viela psilocibīns iedarbojas kā antidepresants, radot ilgstoši paliekošu ietekmi uz turpmāko dzīvi.
Latvijā sastopamās sēnes
Latvijas teritorijā varētu būt sastopamas aptuveni 10 psilocibīnu saturošu sēņu sugu, lai gan lielākā daļa sēņu gan ir sastopamas ļoti reti. Latvijā ir sastopamas vairākas kailgalvju (Psilocybe), šķiedrgalvīšu (Inocybe) un svārsteņu (Panaeolus) sugu sēnes, no kurām lielākā daļa nesatur psilocibīnu. Viena no Latvijā atrodamajām psilocibīna sēnēm ir smailā kailgalve (Psilocybe semilancelata), kas ir sastopama ganībās un pļavās, it sevišķi tur, kur ir ganījušies mājlopi un ir atstāti mēsli. Latvijā varētu būt sastopama arī kailgalve (Psilocybe cyanescens), kas ir sastopama koksnainās augsnēs un ir novērotas Lietuvā, sēnes Eiropas ziemeļaustrumu izplatības robežā.
Latvijā var atrast zilkāta samtmicīti (Conocybe cyanopus), kas, līdzīgi kā smailā kailgalve, ir sastopama ganībās. Tāpat Latvijas mežos var atrast vītolu jumteni (Pluteus salicinus), kurā psilocibīna daudzums gan ir neliels un kuru pat var izmantot kā ēdamu sēni pēc psihoaktīvo savienojumu novārīšanas ūdenī. Latvijā var atrast arī ievērojamo liesmeni (Gymnopilus junonius), kurā psihoaktīvo vielu saturs ir ļoti mazā daudzumā, un svārsteņu sugu Panaeolus cinctulus, kas ir sastopama ļoti reti.
Latvijā ir sastopamas daudzas vizuāli līdzīgas indīgās sēnes, un ir liels risks, lasot maģiskās sēnes, sajaukt tās ar indīgajām.
Medicīniskie pētījumi
Mūsdienās visplašākos pētījumus par maģisko sēņu ārstniecisko iedarbību veic Džonsa Hopkinsa Universitāte. Vienā no pirmajiem Džona Hopkina Universitātes pētījumiem 2006. gadā, ko sponsorēja ASV valdība, tika apstiprināta psilocibīna saturošo sēņu ietekme uz cilvēka garīguma atraisīšanu un vispārēju dzīves labsajūtas uzlabošanu cilvēkos. Pētījuma laikā tika izmantoti 36 pieaugušie vidējā vecumā ap 46 gadiem, kuri pirms tam sēnes nekad mūžā nebija lietojuši, bet kuriem bija kādas garīgas vai reliģiskas intereses. Viena trešdaļa pēc pētījuma sēņu efektus raksturoja kā garīgi vissvarīgāko brīdi viņu dzīvē, bet pārējās divas trešdaļas to raksturoja kā vienu no pieciem garīgi svarīgākiem notikumiem viņu dzīvē. Divus mēnešus pēc pētījuma 79% dalībnieku atzina vēl joprojām esošu paaugstinātu labsajūtu un apmierinātību ar dzīvi, ko apstiprināja arī to tuvinieki. Viņi arī apstiprināja samazinātus vai pat izzudušus stresa un depresijas simptomus. 14 mēnešus pēc pētījuma 64% tā dalībnieku vēl joprojām juta paaugstinātu labsajūtu un apmierinātību ar dzīvi. Neskatoties uz kontrolētajiem laboratorijas apstākļiem, pētījuma laikā 22% dalībnieku uznāca spēcīgas bailes, dažiem ar paranoju. Pētījuma autori gan ziņoja, ka tās tika operatīvi novērstas ar blakus esošo cilvēku līdzdalību. Pētījuma dalībnieki piedzīvoja arī personības izmaiņas un bija vairāk atvērti jaunām idejām nekā iepriekš. Tas ļāva uzskatīt, ka sēnēm ir potenciāls trauksmainības, depresijas un dažādu atkarību ārstēšanā.
Tāpat ir veikti pētījumi ar apstiprinošiem rezultātiem par šo sēņu spēju ārstēt obsesīvi kompulsīvos traucējumus un klasteru galvassāpes.
Legalitāte
Latvijā gan svaigas, gan žāvētas halucinogēnās sēnes ir iekļautas kontrolējamo narkotisko vielu, psihotropo vielu un prekursoru I sarakstā un ir nelegālas.
Rojupe
Rojupe var būt:
Alpajs Ezalans
Fehmi Alpajs Ezalans (tr, dzimis ) ir Turcijas futbola treneris un bijušais futbolists, spēlējis centra aizsarga pozīcijā, bijis Turcijas futbola izlases dalībnieks.
Spēlējis Turcijas komandās Altay, Beşiktaş un Fenerbahçe. Ar Beşiktaş komandu 1995. gadā izcīnījis Turcijas Superlīgas titulu. 2000. gadā pārcēlies uz Anglijas Premjerlīgas komandu Aston Villa, kuras sastāvā viņš 2001. gadā izcīnīja UEFA Intertoto kausu. Vēlāk pārcēlies uz Āziju, lai spēlētu Dienvidkorejas klubā Incheon United un Japānas komandā Urawa Red Diamonds. Savu karjeru noslēdzis 1. FC Köln komandā Vācijā.
Turcijas futbola izlases sastāvā spēlējis 2002. gada FIFA Pasaules kausā, kā arī 1996. un 2000. gada Eiropas čempionātā.
Sasniegumi
Beşiktaş
Aston Villa
Urawa Red Diamonds
Havanas Universitāte
Havanas Universitāte (spāņu: Universidad de La Habana) ir universitāte, kas atrodas Vedado distriktā, Kubas galvaspilsētā Havanā. Universitāte dibināta 1728. gada 5. janvārī un ir vecākā Kubas universitāte, kā arī pirmā universitāte, kas ir dibināta Amerikā. Sākotnēji universitāte tika dibināta kā reliģiska iestāde, šobrīd Havanas universitātei ir 15 fakultātes ar tālmācības centriem visā Kubā.
Sākotnēji universitāti sauca par "Real y Pontificia Universidad de San Gerónimo de la Habana". Šajā laikā, lai izveidotu universitāti vajadzēja karaliskās personas vai pāvesta atļauju, lai tiktu iekļauti vārdi Real y Pontificia. Šo apstiprinājumu universitātei deva pāvests Innocents XIII un Spānijas karalis Filips V. 1842. gadā universitāte mainīja savu statusu, lai kļūti par laicīku, karalistu un literāru iestādi. Tās nosaukums tika mainīts uz "Real y Literaria Universidad de La Habana", savukārt vēlāk, kad Kuba bija neatkarīga valsts, tās nosaukums tika mainīts uz "Universidad Nacional"
Universitātes ēka tika izveidota 1902. gada 1. maijā uz kalna Vedado apkārtnē. Ēkas interjeru veidoja Armando Menocals. Ēkā ir 7 freskas, kas pārstāv literatūru, zinātni, mākslu, domāšanu, liberālo mākslu, literatūru un tiesu. Galvenās ēkas priekšā atrodas bronzas statuja Alma Mater, kas tika izveidota 1919. gadā un tās autors ir mākslinieks Mario Korbels. Universitātes galvenā bibliotēka "Rubén Martínez Villena" tika dibināta pēc 1936. gada.
Organizācija
Havanas universitāte veido 15 fakultātes un 14 pētnieciskie centri dažādās jomās, piemēram, ekonomikā, sociālajās un humanitārajās zinātnes.
15 fakultātes universitātē ir sadalītas pa trim lielajām zinātņu grupām:
Cilvēki
Universitātes pasniedzēju un studentu vidū minami revolucionārs Huans Almeida Boske (Juan Almeida Bosque, 1927 – 2009), argentīniešu/vācu revolucionāre Tamāra Bunke (Tamara Bunke, 1937 – 1967), franču filozofs Režiss Debrē (Régis Debray, 1940), politiķis Osvaldo Dortikoss Torrado (Osvaldo Dorticós Torrado, 1919 – 1983), Seišelu politiķis Denijs Fors (Danny Faure, 1962), dzejnieks Nikolass Giljēns (Nicolás Guillén, 1902 – 1989), Kubas līderis Fidels Kastro (1926 - 2016), rakstbnieks Hosē Lesama Lima (José Lezama Lima, 1910 – 1976), basku rakstnieks Hoseba Sarrionandija (Joseba Sarrionandia, 1958)
79. Venēcijas kinofestivāls
79. ikkagējais Venēcijas Starptautiskais kinofestivāls norisinājās 2022. gadā no 31. augusta līdz 10. septembrim.
"Zelta lauvu" par ieguldījumu kino saņēma režisors un scenārists Pols Šreiders un aktrise Katrina Deneva. Žūrijas Grand Prix saņēma Elisas Diopas filma Saint Omer, bet kinofestivāla galveno balvu saņēma Loras Poitrasas filma All the Beauty and the Bloodshed. Par labāko aktieri atzina Kolinu Ferelu ("Inišerinas Banšī"), bet par labāko aktrisi atzina Keitu Blanšetu (Tár). Balvu par labāko scenāriju saņēma Mārtins Makdona ("Inišerinas Banšī"), žūrijas speciālo balvu saņēma Džafara Panahi filma No Bears.
Hurgada
Hurgada vai Gurdaka (ar; al Ghurdaqa, ) ir kūrortpilsēta Ēģiptē, Sarkanās jūras muhāfazas administratīvais centrs. Izvietojusies valsts austrumos, stiepjas ap 40 km garumā gar Sarkanās jūras krastu. Dibināta 1905. gadā kā zvejnieku ciems. 1913. gadā apkārtnē atklātas naftas iegulas, kuru izstrāde sākta 1921. gadā. Arābu—izraēliešu kara laikā apkārtnē notika vairākas kaujas par stratēģiskām piekrastes salām. Kopš 1980. gada pilsētā ar eiropiešu, amerikāņu un arābu investoru atbalstu strauji attīstās tūrisma infrastruktūra. Tūrisms orientēts uz ūdenssportu un to saistīto aktīvo atpūtu — niršanu, snorkelēšanu, vindsērfingu, kaitsērfingu u.c. Pie pilsētas darbojas starptautiska lidosta, ar Nīlas ieleju un galvaspilsētu savienota ar šosejām.
NMT
NMT (saīsinājums no Nordiska MobilTelefoni-gruppen, vēlāk Nordisk MobilTelefoni) ir pirmās paaudzes mobilo telefonu sistēma. To izstrādāja Ziemeļvalstu telesakaru administrācijas. Pirmais NMT tīkls sāka darboties 1981. gadā. To ar laiku nomainīja modernākas GSM sistēmas. Pēdējie NMT tīkli tika slēgti 2000. gados.
Tīkls balstīts uz analogās mobilo telefonu sakaru tehnoloģijas un bija realizēts divos variantos: NMT-450 un NMT-900.
NMT specifikācija bija brīva un atvērta, ļaujot daudziem ražotājiem izgatavot NMT aparatūru, tādējādi pazeminot tās cenu. Sākotnējie NMT telefoni bija tik lieli un smagi, ka tos varēja pārvietot tikai transportlīdzekļos. Pēdējie modeļi bija līdz pat 100 g viegli.
NMT tīkls tika izmantots Norvēģijā, Zviedrijā, Dānijā, Somijā, Islandē, Nīderlandē, Igaunijā, Latvijā, Lietuvā, Krievijā, Polijā, Čehijā, Slovākijā, Ungārijā, Slovēnijā, Horvātijā, Bosnijā, Serbijā, Rumānijā, Bulgārijā, Turcijā un vairākās Āzijas valstīs. Aptuveni 30 valstīs bija izvērsts NMT-450 tīkls, bet vairkā nekā 10 — NMT-900.
Vēsture
Ideja par Ziemeļvalstu mobilo telefonu tīklu tika izteikta 1969. gadā, Norvēģijas pilsētā Kabelvogā tiekoties Ziemeļvalstu sakaru nozares pārstāvjiem. Tajā laikā darbojās manuālas komutācijas mobilo sakaru tīkli: ARP (150 MHz) Somijā, MTD (450 MHz) Zviedrijā un Dānijā un OLT (160 MHz) Norvēģijā, kuriem bija daudz trūkumu. 1975. gadā tika pieņemts NMT tehniskais standarts. Tīkls darbojās 450 MHz frekvencē.
Pirmo NMT komerciālo tīklu atklāja Saūda Arābijā 1981. gada 1. septembrī. Līdz gada beigām NMT darbu sāka Zviedrijā, Norvēģijā un Dānijā, bet 1982. gada pavasarī — Somijā. 1985. gadā jau bija 110 000 abonentu Norvēģijā, Zviedrijā, Dānijā un Somijā, no kuriem 63 300 Norvēģijā; tā bija kļuvusi par pasaulē lielāko mobilo telefonu sistēmu. 1985. gada decembrī atklāts NMT tīkls Nīderlandē, 1986. gadā — Islandē. 1988. gadā sāka Igaunijā (tajā laikā vēl PSRS sastāvā) darbu NMT tīkls.
1986. gada beigās sāka izvērst tīklu NMT-900, kas darbojās 900 MHz frekvencē un varēja vienlaicīgi uzturēt vairāk sakaru kanālu.
Tehnoloģija
NMT tīkls sastāv no šūnām ar diametru no 2 līdz 30 km. Ar telefoniem iespējams veikt duplekso pārraidi, vienlaicīgi uztverot un raidot balss sarunu. NMT sistēmā ir automātiska komutācija. Pārtvere nodrošina sarunas seansa nepārtrauktību, pārvietojoties uz citu šūnas apgabalu, kas nebija realizēts nulltās paaudzes sistēmās, piemēram, somu ARP.
Skaņas kanāls tika raidīts ar FM modulāciju, bet datu pārraide notika ar FFSK modulāciju ar ātrumu 600 līdz 1200 biti sekundē. Komandsignāli starp bāzes staciju un mobilo iekārtu notika tajā pašā audiokanālā vai FFSK kanālā. Tas radīja periodiskus īsus trokšņus, kuri bija raksturīgi NMT sarunās.
Lai gan sākotnējā NMT specifikācijā bija paredzēta balss signāla kriptēšana, tā netika realizēta. Vēlākās NMT versijās tika ieviests analogais skremblings, kuru varēja izmantot, ja to atbalstīja gan bāzes stacijas, gan telefoni.
Vēlāk NMT tika realizēta SMS īsziņu sūtīšana.
NMT Latvijā
Latvijā vienīgais NMT tīklu bija izveidojis mobilo sakaru operators Latvijas Mobilais Telefons. Tīkls tika atklāts 1992. gadā. LMT NMT tīkla darbība tika pārtraukta 2003. gada 1. janvārī, esošajiem abonentiem pārejot uz GSM sistēmu.
Rude
Rude var būt:
Kristians Eriksens
Kristians Dannemanns Eriksens (da; dzimis ) ir dāņu futbolists, kas spēlē uzbrūkošā pussarga pozīcijā, Dānijas futbola izlases dalībnieks. Kopš 2022. gada Eriksens pārstāv Anglijas Premjerlīgas klubu Manchester United.
Klubos
Ar futbolu sācis nodarboties dzimtajā pilsētā Midelfartā, pēc tam pievienojies Odenses kluba OB jauniešu komandai. parakstīja divarpus gadu līgumu ar Amsterdamas "Ajax". Sākumā spēlēja kluba jauniešu komandā, bet "Ajax" pirmās komadas sastāvā Eredivisie līgā debitēja. 2011. gadā tika atzīts par sezonas labāko jauno spēlētāju Nīderlandē. "Ajax" kluba sastāvā trīs reizes izcīnīja Nīderlandes čempiona titulu.
2013. gada augustā Eriksens pārgāja uz Anglijas klubu Tottenham Hotspur. Savā pirmajā sezonā Premjerlīgā izcēlās ar 7 vārtu guvumiem. 2014.—2015. gada sezonā piedalījās visās 38 Premjerlīgas spēlēs, gūstot 10 vārtus.
2020. gada janvārī Eriksens noslēdza četrarpus gadu ilgu līgumu ar Itālijas Serie A komandu Internazionale. Kļuvis par 2020–21. gada sezonas čempionu. tika paziņots, ka Eriksenam nebūs ļauts piedalīties Serie A čempionātā, jo viņa ķermenī tika ievietots implantējamais karidovertera defibrilators, pēc piedzīvotās sirdsdarbības apstāšanās Euro 2020 spēlē.
2022. gada 31. janvārī Eriksens noslēdza sešu mēnešu līgumu ar Anglijas Premjerlīgas klubu Brentford. Debiju piedzīvojis 26. februāra spēlē pret Newcastle United.
2022. gada jūlijā noslēdzis trīs gadu līgumu ar Manchester United.
Izlasē
Bijis dažādu vecumu Dānijas jauniešu izlašu spēlētājs. Dānijas nacionālajā izlasē debitēja draudzības spēlē pret Austriju, laukumā nākot uz maiņu spēles 57. minūtē. Pirmos vārtus izlases labā Eriksens guva 2012. gada Eiropas čempionāta kvalifikācijas spēlē pret Islandi. Izlases sastāvā piedalījies 2010. un 2018. gada FIFA Pasaules kausā, kā arī 2012. un 2020. gada Eiropas čempionāta finālturnīros. , 42. minūtē Euro 2020 mačā pret Somijas futbola izlasi, Eriksens piedzīvoja sirdsdarbības apstāšanos. Pateicoties steidzamai mediķu palīdzībai, viņa stāvoklis tika stabilizēts, un viņš tika nogādāts slimnīcā.
Klubu
Ajax Internazionale
Manchester United
Ģeodinamo
Ģeodinamo teorija fizikā raksturo mehānismu, kā debess ķermenis, piemēram, Zeme, planēta vai jebkura zvaigzne, rada magnētisko lauku. Ģeodinamo teorija apraksta procesu, kā rotējošs, elektrību vadošs šķidrums, kurā notiek konvekcijas plūsmas, var uzturēt magnētisko lauku astronomiskā laika skalā. Tiek uzskatīts, ka dinamo ir Zemes magnētiskā lauka, kā arī Merkura un gāzveida milžu magnētiskā lauka avots.
Teorijas attīstība
Kopš kompasa atklāšanas, ir zināms, ka Zemei ir magnētiskais lauks, bet tikai 1600. gadā Viljams Gilberts izteica hipotēzi, ka tas drīzāk rodas Zemes dzīlēs nekā ārpus tās, kaut arī pieņēma, ka to rada materiālu pastāvīgā magnetizācija. 1838. gadā Karla Frīdriha Gausa teoriju piemērošana magnētiskā lauka novērojumiem parādīja, ka Zemes magnētiskajam laukam tiešām ir iekšēja, nevis ārēja izcelsme, savukārt Henrija Gelibranda atklājumi, ka magnētiskais lauks ir mainījies laika gaitā, pierādīja, ka materiālu pastāvīgā magnetizācja nevar būt Zemes magnētiskā lauka avots.
Novērojot Zemes magnētiskā lauka izmaiņas, tika secināts, ka tas lēnām dreifē, tādējādi paredzot, ka Zemes kodols varētu būt šķidrs. Iežu magnetizācijas izpēte liecina, ka Zemes magnētiskais lauks noteikti nav statisks, bet ievērojami mainās ilgstošā periodā. Zeme visā tās vēsturē ir piedzīvojusi vairākas pilnīgas magnētiskā lauka virziena izmaiņas. Visplašāk pieņemtā teorija ir tāda, ka magnētisko lauku nepārtraukti rada un iznīcina šķidruma kustības Zemes iekšienē, kā to ieteica Džozefs Larmors 1919. gadā. Veiktie seismoloģijas pētījumi pierāda, ka Zemes iekšējais kodols ir ciets, bet to ieskauj šķidrs ārējais kodols, kam apkārt ir mantija. Mantijas elektriskā vadītspēja ir ļoti zema, salīdzinot ar ārējo kodolu, tādēļ iespējams pieņemt, ka ģeodinamo veidojas ārējā kodolā. Tā kā elektrību un magnētismu parasti rada dinamika, Zemes magnētiskā lauka radīšanas mehānisms ir pazīstams kā ģeodinamo.
Ir izveidotas vairākas teorijas, kas skaidro ģeodinamo rašanos. Ir tikai daži veiksmīgi eksperimenti un neskaitāmas skaitliskās simulācijas. Dinamo eksperimenti mēģina reproducēt planētu magnētisko lauku rašanos laboratorijas mērogā. Katrā eksperimentā uzmanība tiek pievērsta noteiktām dinamo efekta iezīmēm, tāpēc ir nepieciešams izveidot daudz dažādu eksperimentu, lai iegūtu pilnīgu dinamo procesa ainu. Pirmais veiksmīgais ģeodinamo eksperiments, kur novērota magnētiskā lauka rašanās no kustībā esoša, elektrovadoša šķidruma, bija Rīgas dinamo eksperiments.
Ģeodinamo simulācijas ir nelineāro diferenciālvienādojumu sistēmu skaitliskie aprēķini, kas apraksta termodinamisko mainīgo lielumu, šķidruma ātruma un magnētiskā lauka 3D attīstību. Skaitliskie modeļi tiek izmantoti, lai paredzētu to, ko nav iespējams nomērīt. Pēdējos gados skaitlisko simulāciju veikšana ir palielinājusies, pateicoties superdatoru attīstībai.
Dinamo process
Dinamo teorija paredz, ka Zemes magnētisko lauku uztur elektrisko strāvu sistēma, kas plūst pa šķidru ārējo kodolu. Plūsmas rotē Koriolisa spēka dēļ, veidojot plūsmu un strāvu kolonnas, kas sakrīt ar rotācijas asi. Lai magnētiskais lauks saglabātos (dipola laukam 20 000 gadu laikā rastos omiskie zudumi, jo kodola temperatūra ir pārāk augsta), Zemes ārējā kodolā jābūt konvekcijai. Konvekcija, iespējams, ir kāda termiskās un blīvuma konvekcijas kombinācija, kur plūsmas ierosinātas attiecīgi temperatūras gradienta vai blīvumu atšķirību dēļ. Siltuma avotos ietilpst gravitācijas enerģija, kas izdalās, saspiežoties kodolam, latentais kristalizācijas siltums uz iekšējā un ārējā kodola robežas, kā arī kālija, urāna un torija radioaktivitāte.
Ģeodinamo iespējams aprakstīt izmantojot četrus magnetohidrodinamikas likumus — Ampēra, Faradeja, Oma un magnētiskā lauka virpuļainības noteikumu. Apvienojot tos indukcijas vienādojumā: kur \vec{v} ir ātrums, \vec{B} magnētiskais lauks, t ir laiks un ir magnētiskā difuzitāe ar \sigma elektrisko vadītspēju un \mu magnētisko caurlaidību.
Iespējams aplūkot gadījumu, ka \vec{v}=0. Atrisinot to sfēriskam, elektrovadošam kodolam, ko ieskauj izolējoša mantija, iegūst, ka magnētiskais lauks dilstu eksponenciāli, kur r ir kodola rādiuss. Zemes kodols ir tik liels, ka pat tad, ja pēkšņi tiktu noņemts magnētiskā lauka rašanās avots, lauks samazinātos ļoti ilgā laika posmā. Zemes vecums ir aptuveni 4.5 miljoni gadi, savukārt paleomagnētiskie pētījumi liecina, ka Zemes magnētiskais lauks ir pastāvējis vismaz 3 miljonus gadus. Tas ir daudz ilgāks par magnētiskās sabrukšanas laiku, tāpēc lauka uzturēšanai ir nepieciešams iekšējs enerģijas avots.
Ģeodinamo uztur kustības Zemes šķidrā metāla ārējā kodolā, tātad v nav nulle un elektromagnētiskās indukcijas termins ir svarīgs. Ātrumu, kas vajadzīgs magnētiskā lauka ģenerēšanai, var aprēķināt, ņemot vērā indukcijas termina lielumu attiecībā pret difūzijas terminu. Šī attiecība ir magnētiskais Reinoldsa skaitlis, kur V_*ir tipiska šķidruma ātruma vērtība kodola iekšpusē attiecībā pret mantiju. To var novērtēt, novērojot magnētiskā lauka dreifēšanas ātrumu rietumu virzienā, var pieņemt, ka tas ir apmēram, tādējādi iegūstot. Diemžēl nav iespējams iegūt pilnīgu priekšstatu par plūsmu zem kodola un mantijas robežas, bet ir paredzams, ka plūsmu ātrums būs laikā mainīgs, ar sarežģītu struktūru. Lielā R_m vērtība, kas izriet no minētajiem pieņēmumiem, ir spēcīgs atbalsts ģeodinamo hipotēzei.
Grumuži (Lūznavas pagasts)
Grumuži ir ciems Lūznavas pagastā, Rēzeknes novadā. Atrodas 276 km attālumā no Rīgas.
Ciema apkārtnē atrodas Grumužu ūdenskrātuve, viesu māja.
Mareks Hamšīks
Mareks Hamšīks (sk; dzimis ) ir bijušais slovāku futbolists, spēlēja pussarga pozīcijā, bijis Slovākijas futbola izlases dalībnieks un kapteinis. No 2022. gada līdz 2023. gadam pārstāvēja Turcijas Superlīgas komandu Trabzonspor.
Karjera
Karjeru sācis Slovākijas klubā ŠK Slovan Bratislava, taču drīz vien pievienojās Itālijas klubam Brescia Calcio, kura sastāvā aizvadīja trīs sezonas. 2007. gada jūnijā pievienojās citam Itālijas klubam SSC Napoli. Tā sastāvā divas reizes uzvarējis Itālijas kausa izcīņā, 2010.—2011. gada sezonā iekļauts Serie A sezonas simboliskajā komandā. Napoli sastāvā spēlēja līdz 2019. gadam. Karjeras turpinājumā pārstāvēja Ķīnas klubu Dalian Yifang, 2021. gadā neilgu laiku spēlēja Zviedrijā IFK Göteborg komandā. 2021. gada vasarā pārgāja uz Turcijas klubu Trabzonspor. 2021.—2022. gada sezonā kļuva par Turcijas čempionu.
Sasniegumi
Napoli
Trabzonspor
Individuālie sasniegumi
Pitrags
Pitrags ir ciems Talsu novada Kolkas pagastā, Irbes šauruma krastā. Izvietojies pie Pitragupes ietekas jūrā 16 km no pagasta centra Kolkas, 62 km no novada centra Talsiem un 178 km no Rīgas. Pitrags atrodas Slīteres nacionālā parka neitrālajā zonā.
Vēsture
Pitrags ir sens līvu ciems, kas vēstures avotos pirmo reizi minēts 1582. gadā. Pēc leģendas, Pitragu dibinājuši četri brāļi sāmsalieši, kuru būvētās mājas ir vecākās sētas ciemā. 19. gadsimta divdesmitajos gados Pitragā bija 11 sētas, bet vēl gadsimtu vēlāk – 12 vecsaimniecības un 38 zvejnieku saimniecības. 19. gadsimta vidū Pitragā atvērts krogs, 1902. gadā — baptistu lūgšanu nams. Iespējams, ka Pitraga nosaukums ir cēlies no lībiskā salikteņa "põddõr" – "briedis", un "aiga" – "mala", "krasts".
Padomju laikā Pitragā uzbūvēja zivju kūpināšanas fabriku. 19. – 20. gs. Pitrags bija pazīstams kā nozīmīgs laivu un kuģu būvniecības centrs, kas būtiski veicināja ne tikai ciema, bet arī visas piekrastes sociāli — ekonomisko attīstību. Taču arī jūra ir "prasījusi" savu tiesu — tās dibenā iepretim Pitragam atrodas nogrimuši kuģi un laivas, kuru atliekas dažreiz tiek izskalotas pēc lielām vētrām. Šodien Pitraga liedagā un cik vien tālu skats sniedzas abos virzienos, nekas vairs neliecina ne par kuģniecības manufaktūru, ne par piekrastes saimniecisko dzīvi. Nesen Pitragā tika atvērts kempings.
Iedzīvotāju skaita izmaiņas
Esošajās robežās, pēc CSP un OSP datiem.
Silvio Petirosi starptautiskā lidosta
Silvio Petirosi starptautiskā lidosta (es) ir starptautiska lidosta uz austrumiem no Paragvajas galvaspilsētas Asunsjonas.
Lidosta dibināta 1938. gadā, bet skrejceļš uzbūvēts 20. gadsimta sešdesmitajos gados, kas 1985. gadā rekonstruēts. Lidosta nosaukta paragvajiešu aviācijas pioniera Silvio Petirosi (Silvio Pettirossi, 1887—1916) vārdā. Starp 1980. un 1989. gadu lidosta bija nosaukta Paragvajas līdera Alfredo Stresnera (Alfredo Stroessner, 1912—2006) vārdā. Lidosta ir lidsabiedrību LATAM Paraguay un Paranair bāze.
Neskaitot čārterlidojumus, lidostā regulārus pasažieru aviopārvadājumus 2022. gadā nodrošināja aviosabiedrības Aerolíneas Argentinas, Air Europa, Avianca, Copa Airlines, Gol Linhas Aéreas Inteligentes, JetSmart Argentina, LATAM Brasil, LATAM Chile, LATAM Perú, Línea Aérea Amaszonas, Paranair. Visu sezonu lidojumi notiek uz 9 valstīm (tās ir Argentīna, Bolīvija, Brazīlija, Čīle, Kolumbija, Panama, Peru, Spānija, Urugvaja).
Autoceļš P117
P117 autoceļš Skrunda—Aizpute ir reģionālais autoceļš, kas savieno autoceļu A9 pie Skrundas caur Kazdangu ar Aizputi. Autoceļa garums ir 26 km un tas visā garumā klāts ar asfaltbetona segumu. Ceļš šķērso Dienvidkurzemes un Kuldīgas novadus.
Grumuži (Mākoņkalna pagasts)
Grumuži ir ciems Mākoņkalna pagastā, Rēzeknes novadā. Atrodas 283 km attālumā no Rīgas.
1200. gads
1200. gads bija garais gads, kas pēc Jūlija kalendārā sākās sestdienā.
Kārlis Avens
Dzīvesgājums
Dzimis 1895. gada 14. maijā Saukas pagasta Dzērves muižas Bokās zemkopja Andreja Avena un viņa sievas Jūles ģimenē. Pēc Pirmā pasaules kara sākuma 1915. gada maijā viņu iesauca Krievijas impērijas armijā. Dienēja 53. artilērijas brigādē, piedalījās kaujās Sēlijā pie Daugavpils. 1916. gadā viņa karaspēka vienību norīkoja uz Dienvidu fronti pret Austroungārijas armiju. Piedalījās Pirmā pasaules kara kaujās līdz 1918. gada aprīlim, kad pēc Brestļitovskas miera līguma nosacījumiem Krievijas Padomju valdība izdeva rīkojumu par latviešu strēlnieku pulku demobilizāciju un latviešu strēlnieku divīzijas izveidi Sarkanās armijas sastāvā. Kārlis Avens atgriezās dzimtenē un apmetās uz dzīvi Viesītē.
1919. gada 1. jūlijā viņu iesauca Latvijas Republikas armijā, kur viņš bija 3. Latgales kājnieku divīzijas artilērijas vienības kaprālis. Piedalījās kaujās pret bermontiešiem un pret lieliniekiem.
Rēzeknes atbrīvošanas cīņu laikā 1920. gada 20. janvārī uzbrukumā Sosnu un Turčina sādžām Kārļa Avena artilērijas vienība ienaidnieka viesuļugunī veica pretinieka apšaudi tiešā tēmējumā, kā rezultātā ienaidnieks apjukumā atkāpās un 9. Rēzeknes kājnieku pulks varēja saņemt daudzus gūstekņus un iegūt trofejas. 1920. gadā apbalvots ar Lāčplēša Kara ordeni Nr. 3/368. 1921. gada 18. februārī viņu atvaļināja no aktīvā karadienesta. Kā jaunsaimnieks saimniekoja Viesītes pagasta Podnieku mājās, turpat dzīvoja arī pēc Otrā pasaules kara.
Miris 1958. gada 28. martā Viesītē.
Rīgas aplenkums (1621)
Rīgas aplenkums (sv) norisinājās poļu-zviedru kara laikā 1621. gada augustā un septembrī. Rīgas ieņemšanu vadīja Zviedrijas ķēniņš Gustavs II Ādolfs, kuram Rīgas kara inženieris Georgs Ginters Krails bija piegādājis pilsētas nocietinājumu plānu.
Populārajā kultūrā šie notikumi ir pazīstami no Rutku Tēva romāna "Trīs vella kalpi" un latviešu filmām "Vella kalpi" un "Vella kalpi Vella dzirnavās".
Priekšvēsture
1617. gada 17. aprīlī no Kurzemes izraidītais hercogs Vilhelms sāka sarunas ar Zviedriju par atbalstu viņa atjaunošanai hercoga tronī. Viņa ieceltais Kurzemes gubernators pulkvedis Volmārs fon Fārensbahs 1617. gada 22. aprīlī pārņēma Kuldīgas pili un veica vairākus uzbrukumus Polijas—Lietuvas karaspēka vienībām. Polijas—Lietuvas karaspēks Lietuvas hetmaņa kņaza Kristapa Radvila vadībā 24. septembrī ieņēma Kuldīgu. Savukārt zviedriem ķēniņa Gustava Ādolfa vadībā izdevās ieņemt veco Daugavgrīvas cietoksni un Pērnavu. 1618. gada novembrī tika noslēgts divu gadu pamiers, kas ilga līdz 1620. gada 11. novembrim.
Pamiera laikā Zviedrija sagatavojās jaunam uzbrukumam Vidzemē, kas sākās 1621. gada 24. jūlijā. Pa sauszemi no Zviedru Igaunijas uz Pērnavu nosūtīja karaspēka vienības, tomēr galveno karaspēka daļu pāri Baltijas jūrai pārveda deviņas kara kuģu un sešas kravas kuģu eskadras (kopā 148 kuģi), floti komandēja admirālis Kārlis Jillenjelms (Gyllenhielm, 1574—1659). Zviedrijas karaspēks sapulcējās pie Daugavas ietekas jūrā no vecā Daugavgrīvas cietokšņa līdz Mīlgrāvim, kur no 5. līdz 8. augustam noenkurojās zviedru kara flote. Kaut arī pārspēks bija Zviedrijas pusē (17 825 karavīri), tomēr Rīga bija samērā labi apbruņota ar artilēriju un to aizstāvēja apmēram 4000 karavīri (3700 kara mākslā apmācīti Rīgas namnieki kopā ar 300 poļu algotņiem). Pirms uzbrukuma ķēniņš ar rakstu uzaicināja Rīgu padoties, jo viņš nevēloties izpostīt "brīvo vācu pilsētu", kuras iedzīvotāji ir zviedru ticības brāļi. Rīgas rāte atbildēja, ka bez poļu ķēniņa atļaujas tā sarunas nevar sākt un visiem spēkiem aizstāvēsies pret uzbrukumu.
Aplenkuma norise
Karadarbība sākās ar ierakumu un skanšu būvēšanu tagadējā Skanstes apkaimē, no kurām zviedri sāka apšaudīt Rīgas nocietinājumus. Savukārt rīdzinieki ar Smilšu torņa lielgabaliem apšaudīja zviedrus, neļaujot viņiem nostiprināties Daugavas salās. Zviedri pārcēlās pāri Daugavai un 16. augustā ieņēma Pārdaugavas Sarkano torni un uzbēra skanstis pie Jelgavas ceļa (Kobronskansts), gatavojoties Lietuvas hetmaņa Kristapa Radvila vadītā karaspēka uzbrukumam no Zemgales puses. Lai traucētu lietuviešiem pārvietoties gar Daugavu, 23. augustā zviedri ieņēma Doles pili. Sešas dienas bombardējot Rīgu, zviedri izšāva ap 1000 lādiņu, tomēr ik nakti Rīgas aizstāvji salaboja sašautos bastionus.
30. augustā Pārdaugavā no Biržiem ieradās ap 1500 lietuviešu karavīru (jātnieki un 550 kājnieki), bet pēc divām zaudētām kaujām 31. augustā atkāpās uz Bausku, vēstulē mudinot rīdziniekus izturēt aplenkumu. 1. septembrī zviedri šķērsoja pilsētas kanālu un ieņēma Smilšu runduli, bet rīdzinieki viņus izspridzināja ar mīnām. Kad Rīga atkal noraidīja aicinājumu padoties, zviedri uzbruka Jēkaba bastionam un uzcēla koka tiltu pāri 30 metrus platajam kanālam, kuru rīdzinieki nodedzināja. Kad 12. septembrī zviedri bija gatavi ieņemt pilsētu straujā uzbrukumā, Rīgas rāte un namnieki nolēma kapitulēt. 16. septembrī ķēniņš Gustavs II Ādolfs svinīgi iejāja Rīgā. Rīgas birģermeistars un burggrāfs Nikolajs Eke ķēniņam pasniedza Rīgas atslēgas, kuras, apstiprinot pilsētas privilēģijas, viņš atdeva atpakaļ N. Ekem. Pētera baznīcas virsmācītājs Hermanis Samsons teica apsveikšanas sprediķi un tapa iecelts par Vidzemes superintendentu. Tūlīt pēc tam zviedri ieņēma veco Daugavgrīvas cietoksni. Mēnesi ilgajās kaujās bija krituši vai ievainoti aptuveni 2000 Zviedrijas karavīru.
Tālākie notikumi
1621. gada 27. septembrī Gustavs Ādolfs ar 11 000 karavīru devās karagājienā pret Kurzemes un Zemgales hercogisti un aplenca Jelgavas pili. Hercogs Frīdrihs bēga uz Bauskas pili, pie kuras atradās Lietuvas hetmaņa Radvila kara nometne. 2. oktobrī zviedru karaspēks ieņēma Jelgavas pilsētu, bet Jelgavas pils aizstāvji padevās nākamajā dienā. Zviedru karaspēka ziemas nometnē Jelgavā palika ap 900 karavīru, kas cieta no apgādes grūtībām un slimībām.